В И С Ш    С Ъ Д Е Б Е Н    С Ъ В Е Т

П Р О Т О К О Л   № 17

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 25.06.2025 г.

Днес, 25.06.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев
                                                                                             Огнян Дамянов 
                                                                                             Пламен Найденов
                                                                                             Боян Новански
                                                                                             
          ОТСЪСТВА: Олга Керелска.
                                                                    
           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и инж. Стоянка Георгиева – главен експерт в отдел „СФСП“.

По внесените допълнителни материали и на основание последвалите разисквания:

КОМИСИЯ „УПРАВЛЕНИЕ НА СОБСТВЕНОСТТА"
към Пленума на Висшия съдебен съвет
РЕШИ:

ВКЛЮЧВА в дневния ред:

1.Решение по т. 50 от протокол № 22/18.06.2025 г. от заседание  на комисия „Бюджет и финанси“ към Пленума на ВСС във връзка с искане от административния ръководител на Окръжен съд - Сливен за осигуряване на средства за неотложен ремонт в Съдебна палата – Сливен. 

2.Писмо от административния ръководител на Окръжен съд – Стара Загора във връзка със заявени планирани текущи ремонти за 2025 г. в сградата на Съдебна палата – Стара Загора.  

-	Инвестиции и строителство:

1.ОТНОСНО: Предложение за корекции по бюджета на органи на съдебната власт – съдилища и Прокуратурата на Република България по § 51-00 „Основен ремонт на ДМА“, с цел осигуряване на финансови средства за изпълнение на заложени годишни задачи за обекти от Инвестиционната програма на Висш съдебен съвет, за 2025 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1. ПРИЕМА за сведение доклада на инж.-арх. Мария Велинова – главен експерт-инженер в отдел „Инвестиции и строителство“, дирекция „Управление на собствеността на съдебната власт“.
2.1. ПРЕДЛАГА на Комисия „Бюджет и финанси“ към Пленума на ВСС да извърши корекция по бюджета на Върховен касационен съд по § 51-00 „Основен ремонт на ДМА“ със сума в общ размер на 105 500 лв., съгласно заложените годишни задачи в утвърденото с Решение по т. 2 от протокол                № 17/19.06.2025 г. на Пленума на ВСС актуализирано поименно разпределение на капиталовите разходи, за реализиране на следните обекти:
•	Обект: „Основен ремонт – конструктивно укрепване на балкони и еркери в сграда с идентификатор 10135.2571.1293.7 по КККР на гр.Варна, находящ се в имот с идентификатор 10135.2571.1293, к.к. „Чайка“, гр. Варна“ 
С цел осигуряване на средства за изпълнение на СМР за обекта, бюджетът на Върховен касационен съд  по § 51-00  „Основен ремонт на ДМА” за 2025 г. следва да се увеличи със 100 000 лв.
•	Обект: „Оценка на съответствието и осъществяване на строителен надзор и инвеститорски контрол за строеж: Основен ремонт – конструктивно укрепване на балкони и еркери в сграда с идентификатор 10135.2571.1293.7 по КККР на гр.Варна, находящ се в имот с идентификатор 10135.2571.1293, к.к. „Чайка“, гр.Варна“ 
С цел осигуряване на средства за изпълнение на услугата, бюджетът на Върховен касационен съд по § 51-00  „Основен ремонт на ДМА” за 2025 г. следва да се увеличи с 3 500  лв.
•	Обект: „Осъществяване на авторски надзор за обект: Основен ремонт – конструктивно укрепване на балкони и еркери в сграда с идентификатор 10135.2571.1293.7 по КККР на гр.Варна, находящ се в имот с идентификатор 10135.2571.1293, к.к. „Чайка“, гр.Варна“ 
С цел осигуряване на средства за изпълнение на услугата, бюджетът на Върховен касационен съд по § 51-00  „Основен ремонт на ДМА” за 2025 г. следва да се увеличи с 2 000  лв.

2.2. ПРЕДЛАГА на Комисия „Бюджет и финанси“ към Пленума на ВСС да извърши корекция по бюджета на Прокуратурата на Република България по § 51-00 „Основен ремонт на ДМА“ със сума в размер на 5 099 лева,  съгласно заложените годишни задачи в утвърденото с Решение по т. 2 от протокол                № 17/19.06.2025 г. на Пленума на ВСС актуализирано поименно разпределение на капиталовите разходи, за реализиране на следния обект:
•	Такса за присъединяване на обществено-административни и търговски потребители към газопреносната мрежа на „Примагаз“ АД за обект: „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р, ПИ 10135.3516.82 гр. Варна, ул. „Георги Атанасов“ № 2“
С цел осигуряване на средства за присъединяването на обект: „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р, ПИ 10135.3516.82 гр. Варна, ул. „Георги Атанасов“ № 2“ към газопреносната мрежа на „Примагаз“ АД, бюджетът на Прокуратурата на Република България по § 51-00 „Основен ремонт на ДМА” за 2025 г. следва да се увеличи с 5 099 лева.

2.3. ПРЕДЛАГА на Комисия „Бюджет и финанси“ към Пленума на ВСС да извърши корекция по бюджета на Окръжен съд - Пловдив по § 51-00 „Основен ремонт на ДМА“ със сума в размер на 50 000 лева,  съгласно заложените годишни задачи в утвърденото с Решение по т. 2 от протокол № 17/19.06.2025 г. на Пленума на ВСС актуализирано поименно разпределение на капиталовите разходи, за реализиране на следния обект:
•	„Изготвяне на инвестиционен проект за ремонт и реконструкция на съдебни зали в ОС-Пловдив“
С цел осигуряване на средства за възлагане на услуга за изготвяне на инвестиционен проект за ремонт и реконструкция в сградата на съда, бюджетът на Окръжен съд - Пловдив по § 51-00  „Основен ремонт на ДМА” за 2025 г. следва да се увеличи с 50 000 лева.

2.4. ПРЕДЛАГА на Комисия „Бюджет и финанси“ към Пленума на ВСС да извърши корекция по бюджета на Окръжен съд - Бургас по § 51-00 „Основен ремонт на ДМА“ със сума в размер на 39 876 лева, съгласно заложените годишни задачи в утвърденото с Решение по т. 2 от протокол № 17/19.06.2025 г. на Пленума на ВСС актуализирано поименно разпределение на капиталовите разходи, за реализиране на следния обект:
•	„Паспортизация на сградата на Окръжен съд - Бургас“.
С цел осигуряване на средства за изготвяне на технически паспорт за съдебната сграда, бюджетът на Окръжен съд - Бургас по § 51-00 „Основен ремонт на ДМА“ за 2025 г. следва да се увеличи с 39 876 лева.

2.5. ПРЕДЛАГА на Комисия „Бюджет и финанси“ към Пленума на ВСС да извърши корекция по бюджета на Окръжен съд – Ловеч по § 51-00 „Основен ремонт на ДМА“ със сума в общ размер на 63 760 лева, съгласно заложената годишна задача в утвърденото с Решение по т. 2 от протокол № 17/19.06.2025 г. на Пленума на ВСС актуализирано поименно разпределение на капиталовите разходи, за реализиране на следните обекти:
•	„Изграждане на санитарен възел за хора в неравностойно положение в сградата на Окръжен съд-Ловеч“
С цел осигуряване на средства за изпълнение на строително – монтажни работи за обекта, бюджетът на Окръжен съд - Ловеч по § 51-00  „Основен ремонт на ДМА“ за 2025 г. следва да се увеличи с 57 300 лева.
•	Изготвяне на инвестиционен проект за обект: „Изграждане на санитарен възел за хора в неравностойно положение в сградата на Окръжен съд-Ловеч“
С цел осигуряване на средства за изпълнение на услугата, бюджетът на Окръжен съд - Ловеч по § 51-00 „Основен ремонт на ДМА“ за 2025 г. следва да се увеличи с 3 960 лева.
•	 Изготвяне на оценка на съответствието, упражняване на строителен надзор  за обект: „Изграждане на санитарен възел за хора в неравностойно положение в сградата на Окръжен съд-Ловеч“
С цел осигуряване на средства за изпълнение на услугата, бюджетът на Окръжен съд - Ловеч по § 51-00  „Основен ремонт на ДМА“ за 2025 г. следва да се увеличи с 2 500 лева.

2.6. ПРЕДЛАГА на Комисия „Бюджет и финанси“ към Пленума на ВСС да извърши корекция по бюджета на Окръжен съд – Кърджали по § 51-00 „Основен ремонт на ДМА“ със сума в общ размер на 2 680 лева, съгласно заложените годишни задачи в утвърденото с Решение по т. 2 от протокол № 17/19.06.2025 г. на Пленума на ВСС актуализирано поименно разпределение на капиталовите разходи, за реализиране на следните обекти:
•	 Актуализиране на количествено - стойностна сметка на част „Отопление, вентилация и климатизация“ от изготвения проект за „Внедряване на мерки за енергийна ефективност, подмяна на котел и захранването му с газ, ремонт на административна сграда „Съдебна палата“ и пристройка за асансьор, находяща се в УПИ I /ПИ с идентификатор 40909.118.221/ в кв. 225 по плана на гр. Кърджали“
С цел осигуряване на средства за изпълнение на услугата, бюджетът на Окръжен съд - Кърджали по § 51-00  „Основен ремонт на ДМА“ за 2025 г. следва да се увеличи с 480 лева.
•	 Разделяне на проектната документация от изготвения проект за „Внедряване на мерки за енергийна ефективност, подмяна на котел и захранването му с газ, ремонт на административна сграда „Съдебна палата“ и пристройка за асансьор, находяща се в УПИ I /ПИ с идентификатор 40909.118.221/ в кв. 225 по плана на гр. Кърджали“
С цел осигуряване на средства за изпълнение на услугата, бюджетът на Окръжен съд - Кърджали  по § 51-00 „Основен ремонт на ДМА” за 2025 г. следва да се увеличи с 2 200 лева.

2.7. ПРЕДЛАГА на Комисия „Бюджет и финанси“ към Пленума на ВСС да извърши корекция по бюджета на Районен съд – Казанлък по § 51-00 „Основен ремонт на ДМА“ със сума в размер на 900 лева, съгласно заложените годишни задачи в утвърденото с Решение по т. 2 от протокол № 17/19.06.2025 г. на Пленума на ВСС актуализирано поименно разпределение на капиталовите разходи, за реализиране на следния обект:
•	Преизчисляване и корекция на проектни решения с цел привеждането им към измененията в нормативната уредба за обект: „Ремонт на фасада на сградата на Районен съд – Казанлък“
С цел осигуряване на средства за изпълнение на услугата, бюджетът на Районен съд - Казанлък по § 51-00  „Основен ремонт на ДМА“ за 2025 г. следва да се увеличи с 900 лева.

3. ИЗПРАЩА решението на Комисия „Бюджет и финанси“ към Пленума на ВСС по компетентност.

-	Управление на собствеността:

2.ОТНОСНО: Проект на решение за упълномощаване на представляващия Висшия съдебен съвет да подпише договор с Община Царево за учредяване на безвъзмездно право на строеж за изграждане на сграда за съд и прокуратура върху поземлен имот в гр. Царево.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1. ПРЕДЛАГА на Пленума на ВСС, да вземе следното решение:
	1. УПЪЛНОМОЩАВА представляващия ВСС да сключи договор с кмета на Община Царево за учредяване безвъзмездно право на строеж в полза на ВСС, върху недвижим имот частна общинска собственост с площ от 400 /четиристотин/ кв.м., представляващ ПИ № 48619.502.605 /четири, осем, шест, едно, девет, точка, пет, нула, две, точка, шест, нула, пет/ по КККР на гр. Царево, обл. Бургас, одобрена със заповед № РД-18-56/24.08.2006 г. на изп. д-р на АК, изменена със заповед № КД-14-02-1784/21.12.2009 г. на началника на СГКК Бургас, при съседи: ПИ № 48619.502.604, ПИ № 48619.502.607, ПИ № 48619.502.606, ПИ № 48619.502.451, ПИ № 48619.502.432, с начин на трайно ползване за „административна сграда”, актуван с АЧОС № 1298/15.01.2010 г., вписан под № 41, т. І, дв.вх.р. № 85 на 28.01.2010 г. в книгите на РС - Царево, за изграждане на сграда - за съд и прокуратура с максимална РЗП - 1900 /хиляда и деветстотин/ кв.м., със следните устройствени показатели: Пзастр и Кинт не се ограничават, Кк-15 м. /до 5 етажа/, 30% озеленяване.
2.2. ВНАСЯ предложението като редовна точка в следващо заседание на Пленума на ВСС.

3.ОТНОСНО: Проект на решение за възлагане стопанисването на недвижим имот, находящ се в гр. Димитровград, бул. „Георги Сава Раковски“ № 13.
КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ПРЕДЛАГА на  Пленума на Висшия съдебен съвет да приеме следното решение:
1.ИЗМЕНЯ решение по т. 11 от Протокол № 3/02.02.2023 г. за изменение и допълнение на решение по т. 36-VI.5, от протокол № 9/09.03.2017 г. на Пленума на ВСС по следния начин:
„На административния ръководител на Районен съд - Димитровград стопанисването на имот – публична държавна собственост, представляващ: 17 броя самостоятелно обособени обекта, намиращи се в пететажна административна сграда, находяща се в гр. Димитровград, бул. „Георги Сава Раковски“ № 13, подробно описан в АПДС   № 10070/14.05.2025 г.“.
2.ИЗПРАЩА решението на административния ръководител на Районен съд - Димитровград за сведение.
3.2.ВНАСЯ предложението по т. 3.1 като редовна точка в следващо заседание на Пленума на ВСС.

4.ОТНОСНО: Организиране и провеждане на обществена поръчка за избор на изпълнител по реда на чл. 79,  ал. 1, т. 3, буква „в“ от ЗОП, във връзка с чл. 18, ал. 1, т. 8 от ЗОП с предмет: „Доставка на топлинна енергия с топлоносител гореща вода за имот, предоставен в управление на Висш съдебен съвет, с адрес гр. София, ул. „Екзарх Йосиф“ № 12“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.ВЪЗЛАГА на дирекция „Управление на собствеността на съдебната власт“ към администрацията на ВСС, да изпрати необходимата документация чрез главен секретар на ВСС до дирекция „Правна“, отдел „Обществени поръчки“ за възлагане на обществена поръчка с предмет: „Доставка на топлинна енергия с топлоносител гореща вода за имот, предоставен в управление на Висш съдебен съвет, с адрес гр. София, ул. „Екзарх Йосиф“ № 12“.

5.ОТНОСНО: Отразяване права на управление на ВСС за част от имот, находящ се в гр. Велико Търново, ул. „Бачо Киро“  № 7 в акт за публична държавна собственост.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ВЪЗЛАГА на дирекция „Управление на собствеността на съдебната власт“ към АВСС, да се изготви и изпрати писмо до министъра на вътрешните работи, с копие до министъра на правосъдието, с което да изрази становище, че с оглед на проведената допълнителна кореспонденция между Министерство на правосъдието /МП/ и Висшия съдебен съвет /ВСС/ и постигнатото съгласие за помещенията, ползвани от Окръжен следствен отдел към Окръжна прокуратура – Велико Търново в сградата на МВР, находящи се в гр. Велико Търново, ул. „Бачо Киро“  № 7, не е необходимо подписване на допълнително споразумение между ВСС и МП, както и да се потвърди предложения текст за вписване правата на управление на ВСС в АПДС № 2423-МВР/13.05.2013 г., а именно:
„1. На основание § 83, ал. 1 от ПЗР на ЗИД на ЗСВ, чл. 30, ал. 2, т. 5 и чл. 387 от ЗСВ, в управление на ВСС са предоставени следните части /помещения, общи части и ид.ч. от общите части/: в сграда с ИН 10447.513.104.12 на етаж 1 със ЗП 12,93 м2; в сграда с ИН 10447.513.104.3 на сутерен с обща ЗП 64,71 м2, на етаж 1 с обща ЗП 23,42 м2 и на етаж 2 с обща ЗП 271,57 м2; в сграда с ИН 10447.513.104.13 на етаж 2 с обща ЗП 134,88 м2 и в сграда с ИН 10447.513.104.1 на етаж 2 със ЗП 32,80 м2.“.
5.2.ИЗПРАЩА решението на административния ръководител на Окръжна прокуратура – Велико Търново за сведение.	

6.ОТНОСНО: Изпълнение на решение по т. 14 от Протокол № 11/30.04.2025 г. на комисия „Управление на собствеността“ към Пленума на Висш съдебен съвет във връзка с писмо от Областна дирекция на МВР – Ловеч за сграда /Съдебна палата/, находяща се в гр. Тетевен, ул. „Христо Ботев“ № 3.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1. ВЪЗЛАГА на дирекция „Управление на собствеността на съдебната власт“ към АВСС да изпрати писмо до Администрацията на Главен прокурор и до административния ръководител на Районен съд – Тетевен, относно изразяване на становище във връзка с писмо рег. № ВСС – 6668/27.03.2025 г. от Областна дирекция на МВР – Ловеч  за необходимостта от ползването на помещения №№ 18 и 19, намиращи се на първи етаж на Съдебната палата, ул. „Христо Ботев“ № 3, както и нуждата от котелното помещение, находящо се на приземния етаж на Съдебната палата, с оглед предприемане на действия по финализиране на преписката.
6.2. ВЪЗЛАГА на дирекция „Управление на собствеността на съдебната власт“ към АВСС да изпрати писмо до Областна дирекция на МВР – Ловеч с информация за предприетите действия във връзка  уреждане на правата на управление върху помещения №№ 18 и 19, намиращи се на първи етаж на Съдебната палата, както и нуждата от котелното помещение, находящо се на приземния етаж на Съдебната палата в гр. Тетевен, ул. „Христо Ботев“ № 3.
6.3. ВЪЗЛАГА на дирекция „Управление на собствеността на съдебната власт“ към АВСС да изготви повторно писмо до община Тетевен относно установяване идентичността на имота, описан в нотариалния акт за дарение на общинско място № 34/33, том I/33, дело № 39/33 г., рег. № 288/33 г. с действащия план за регулация и кадастралната карта на Общината. 
6.4. ВЪЗЛАГА на дирекция „Управление на собствеността на съдебната власт“ към АВСС да докладва преписката отново след получаване на исканата информация.

7.ОТНОСНО: Изпълнение на решение по т. 15 от Протокол № 11/30.04.2025 г. на комисия „Управление на собствеността“ към Пленума на Висш съдебен съвет във връзка с Решение на Общински съвет – Велинград № 345/28.11.2024 г., за учредяване безвъзмездно право на управление на вещ – общинска собственост – „VRV система за отопление/охлаждане“ на ВСС.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1. ПРИЕМА за нецелесъобразно да се предоставя безвъзмездно в управление на ВСС изградената от община Велинград „VRV система за отопление/охлаждане“ за обслужване на етаж от административна сграда – публична общинска собственост, находяща се  гр. Велинград, ул. „Хан Аспарух“ № 16,  предоставен за ползване на ВСС с  договор  № 419/05.04.2017 г. /наш № ВСС – 2452/16.02.2017 г./, за нуждите на Териториално отделение  – Велинград към Районна прокуратура – Пазарджик при Окръжна прокуратура – Пазарджик, поради състояние на неизползваемост на системата и предвид закупуването и монтирането на 5 /пет/ броя нови климатици за осигуряване на нормални условия на работа.
7.2. ВЪЗЛАГА на дирекция „Управление на собствеността на съдебната власт“ към АВСС да се изготви и изпрати писмо до община Велинград за предоставяне на допълнителна информация относно функционирането на „VRV система за отопление/охлаждане“, изградена за обслужване на етаж от административна сграда – публична общинска собственост, находяща се в гр. Велинград, ул. „Хан Аспарух“ № 16, предоставен за ползване на ВСС, във връзка с констатирани проблеми и предприети действия за отстраняването им от общината. 
7.3. ВЪЗЛАГА на дирекция „Управление на собствеността на съдебната власт“ към АВСС да докладва преписката отново след получаване на допълнителна информация, с оглед вземане на информирано решение.

-	Разни:

Допълнителни точки, включени за разглеждане
в заседанието на Комисия „Управление на собствеността”

8.ОТНОСНО: Решение по т. 50 от протокол № 22/18.06.2025 г. от заседание  на комисия „Бюджет и финанси“ към Пленума на ВСС във връзка с искане от административния ръководител на Окръжен съд – Сливен за осигуряване на средства за неотложен ремонт в Съдебна палата – Сливен. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.ПРИЕМА за необходимо и целесъобразно извършването на неотложен ремонт на складово помещение (Стая № 009) в Съдебна палата – Сливен и обзавеждането му със стелажи за архив на обща стойност 18 023,83 лв. с ДДС, в т.ч за изпълнение на СМР – 11 164,05 лв. с ДДС и доставка и монтаж на стелажи – 6 859,78 лв. с ДДС, съгласно икономически най – изгодното предложение, предоставено от административния ръководител на Окръжен съд - Сливен. 
Мотиви: Ремонтът за складово помещение (Стая № 009) е с цел обособяване на ново архивно помещение и преустройството на използваното до момента помещение за архив (Кабинет № 108) за  работен кабинет на новоназначения прокурор към Окръжна прокуратура (ОП) – Сливен. Ремонтът е неотложен по смисъла на §1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт.
Справка за отпуснатите средства на ОС – Сливен 
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	59 949,00 лв.	Ремонт на покрива на сградата на съда	
2022	20 410,00 лв.	Ремонт на два броя дефектирали вътрешни вертикални клонове на водосточните тръби	
	41 328,00 лв.	Реконструкция, доставка и монтаж на топлоразпределителна абонатна станция в сградата на Съдебната палата	
	10 150,00 лв.	Преустройство на работен кабинет № 221 в две нови помещения	
2023	3 552,77лв.	Стабилизиране на компрометирани плочи на северната фасада на Съдебната палата	
2024	0,00 лв.	Няма	
2025	17 313,00 лв.	Заявени за 2025г.

Смяна на дефектирали водосточни тръби за вътрешно водоотвеждане.

Средствата са осигурени по бюджета на съда за изпълнение на ремонта през 2025 г.	
	5 331,00 лв.	Заявени за 2025 г.

Ремонт на стая 322

Средствата не са осигурени на основание решение по т. 4 от протокол № 1 от 08.01.2025 г. на КУС към Пленума на ВСС.	
	11 982,00 лв.	Заявени за 2025 г.

Ремонт на стая 301

Средствата не са осигурени на основание решение по т. 4 от протокол № 1 от 08.01.2025 г. на КУС към Пленума на ВСС.	
	18 004,00 лв.	Заявени за 2025г.

Трансформиране на складово помещение в архив

Средствата не са осигурени на основание решение по т. 4 от протокол № 1 от 08.01.2025 г. на КУС към Пленума на ВСС.	
8.2.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Окръжен съд – Сливен с финансови средства в общ размер на 18 023,83 лв. с ДДС, в т.ч. за изпълнение на СМР – 11 164,05 лв. с ДДС и доставка и монтаж на стелажи – 6 859,78 лв. с ДДС, за извършване на неотложен ремонт на складово помещение (Стая № 009) за обособяването и обзавеждането му като ново архивно помещение в Съдебна палата – Сливен на пл. „Хаджи Димитър“ № 2, гр. Сливен. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
8.3.ИЗПРАЩА решението на Комисия „Бюджет и финанси“ към Пленума на Висшия съдебен съвет, по компетентност и на административния ръководител на Окръжен съд  – Сливен, за сведение.

9.ОТНОСНО: Писмо  от административния ръководител на Окръжен съд – Стара Загора във връзка със заявени планирани текущи ремонти за 2025 г. в сградата на Съдебна палата – Стара Загора.  
 
КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

9.1.ВЪЗЛАГА на дирекция „Управление на собствеността на съдебната власт“ към Администрацията на Висшия съдебен съвет на следващо заседание на Комисия „Управление на собствеността“ към Пленума на Висшия съдебен съвет да представи предложение за осигуряване на допълнителни средства за изпълнение на планирани текущи ремонти за 2025 г., заявени и комплектовани от органите на съдебна власт съгласно Правила за планирането, осигуряването на средства и извършването на текущ ремонт на сградния фонд на съдебната власт, с оглед предприемане на последващи действия.
9.2.ИЗПРАЩА решението на Комисия „Бюджет и финанси“ към Пленума на Висшия съдебен съвет и на административния ръководител на Окръжен съд  – Стара Загора за сведение.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ